**Դիանա Վինսենթ** (անգլ.՝ Diana Vincent, փետրվարի 12, 1958(1958-02-12)), ամերիկացի զարդերի դիզայներ և գործարարուհի։

Կենսագրություն
--------------

Դիանա Վինսենթն ամերիկացի նորաձևության ոճաբան Ջեյմս Գալանոսի զարմուհին է, որի շոուներին է վերագրվել դիզայներական կարիերա սկսելու աղջկա ոգեշնչումը։ 1976 թվականին հաճախել է Թեմփլի համալսարանի Թայլերի արվեստի և ճարտարապետության դպրոցը Ֆիլադելֆիայում և Ստենլի Լեչցինի մոտ մետաղագործություն և զարդերի ձևավորում ուսումնասիրել։ Թայլերի Հռոմի մասնաճյուղում սովորել է մեկ տարի և 1980 թվականին ավարտել կերպարվեստի բակալավրի աստիճանով։ Մինչ ոսկերչական դիզայնի վրա կենտրոնանալու որոշում կայացնելը Վինսենթն ուսումնասիրել է յուղաներկ, տնային հագուստի մոդելավորում և խեցեգործություն։

Զարդեղեն
--------

1984 թվականին ամուսնու՝ Վինսենթ Պոլիսանոյի հետ Փենսիլվանիայի Բաքս շրջանում բացել է *Diana Vincent Inc* ընկերությունը։ Նույն տարում «Ամերիկայի ոսկերիչներ» առևտրային ընկերակցությունից ստացել է «Տարվա լավագույն նոր դիզայներ» մրցանակը «Վաճառքի և ցուցադրման համար» նախագահի մրցանակի հետ և դարձել De Beers Diamonds երկամյա միջազգային մրցանակն ստացած ամենաերիտասարդ անձը (26 տարեկանում)։ De Beers մրցանակին կրկին արժանացել է Միլանում 1986 թվականին և դարձել այն հաջորդաբար ստացած միակ ամերիկացին զարդագործը։ Վինսենթի ստացած այլ մրցանակների թվում են՝ DeBeers Diamond Today Award (1985, 1987 և 1999), Մարգարտի դիզայնի միջազգային մրցանակը (Տոկիո, 1988) և DeBeers Diamond of Distinction Award (1989) մրցանակները։ 1998 թվականին Platinum Guild International կազմակերպությունը նրան շնորհել է «Պլատինե կրքի դիզայնի մրցույթի մրցանակը»։

Վինսենթն իր աշխատանքները նկարագրում է որպես «կանացի», «ժամանակակից», «պարզ, ոգեղեն և զգայական»։ Նրա աշխատանքներում զգացվում է կատարողական արվեստի և պարի ազդեցությունը։

Նրա աշխատանքներն ընդգրկված Ամերիկայի ակնագիտական ինստիտուտի մշտական թանգարանային հավաքածուում, ցուցադրվել է նաև Ազգային դեկորատիվ մետաղական թանգարանում (1997) ու Քենթի պետական արվեստի թանգարանում (1998)։

Հանդիսանալով Ֆիլադելֆիայի լավագույն 5 նորաձևության արհեստավորներից մեկը՝ Վինսենթի զարդերի նմուշները հայտնվել են Օսկար մրցանակաբաշխությունների կարմիր գորգին և ներկայացվել նորաձևության տարբեր ամսագրերում, այդ թվում՝ Վոգ, *InStyle*, *Town & Country* և *Modern Bride*։

2003 թվականին մասնակցել է «Miles of Mules» բարեգործական դրամահավաքի նախագծին, որտեղ ապակեպլաստե ջորիներ էին տեղադրվել Լիհայի հովտի տարածքի շրջակայքում։ «Jewels» վերնագրված նրա ջորին ցուցադրվել է Ջեյմս Ալբերտ Միչեների արվեստի թանգարանի մոտ՝ կրծքագեղձի քաղցկեղի իրազեկման համար միջոցներ հայթայթելու նպատակով։ Նաև ստեղծել է բացառիկ զարդեր բարեգործական նպատակներով, ինպիսին է կրծքազարդը, որը պետք է վաճառվեր Բաքսի շրջանում կրծքագեղձի քաղցկեղի հիվանդանոցիմասնաճյուղին օգնելու համար։

Մասնագիտական անդամակցություն
----------------------------

* Ամերիկյան ակնագործական ընկերություն

Ծանոթագրություններ
------------------

1. 1 2 3 4 5 6  «Bucks County Artists: Diana Vincent»։ James A. Michener Art Museum։ Վերցված է 20 November 2012
2. 1 2 3  «Bucks County Artists: Diana Vincent - Education & Community»։ James A. Michener Art Museum։ Վերցված է 20 November 2012
3. 1 2 3 4 5  Cindy Edelstein & Frank Stankus (2008)։ *Brilliance! : masterpieces from the American Jewelry Design Council* (1st ed.)։ New York: Lark Books։ էջ 220։ ISBN 9781600591570
4. 1 2 3  «Bucks County Artists: Diana Vincent - Awards & Appointments»։ James A. Michener Art Museum։ Վերցված է 20 November 2012
5. 1 2  «Diana Vincent biography»։ American Jewelry Design Council։ Արխիվացված է օրիգինալից 24 April 2012-ին։ Վերցված է 20 November 2012
6. 1 2 3  «Bucks County Artists: Diana Vincent - Exhibitions»։ James A. Michener Art Museum։ Վերցված է 20 November 2012
7. ↑  Prichard Manko Marni։ «Philadelphia's Top 5 Fashion Artisans - The Jeweler - Diana Vincent»։ Philadelphia Style Magazine։ Վերցված է 20 November 2012 (չաշխատող հղում)
8. ↑  «Bucks County Artists: Diana Vincent - Career»։ James A. Michener Art Museum։ Վերցված է 20 November 2012
9. ↑  Santor Michelle (15 July 2003)։ «Miles for Mules places life-size mules around town»։ *Muhlenberg Weekly*։ Արխիվացված է օրիգինալից 29 January 2013-ին։ Վերցված է 20 November 2012  `|url-status=` պարամետրը գոյություն չունի (օգնություն)
10. ↑  «Miles of Mules: About the Artists»։ James A. Michener Art Museum։ Վերցված է 20 November 2012
11. ↑  McClintock Jill (October–November 2009)։ «Healing Through Elegant Design»։ *Bucks County Woman*։ էջեր 21–23։ Վերցված է 20 November 2012

Արտաքին հղումներ
----------------

* Diana Vincent.com

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Դիանա Վինսենթ** կատեգորիայում։ |